"Sy woord verdryf die siekte" :: Die genesings het voortgegaan ten spyte van die hofsake en die genesingsverbod - Bruno Gröning - Vriendekring
"Sy woord verdryf die siekte"
Uitwendige gesondmaking en innerlike verandering
Tydens hierdie dispute en stryd het die werking van Bruno Gröning gewoon verder gegaan. So berig die mediese joernalis Dr. Horst Mann o.a. in 1957 in 'n artikel in Neuen Blatt onder die titel "Sy woord verdryf die siekte":
"Die volgende oggend ry ek van Hamelin na Springe, 'n klein dorpie op die walle van die Deister rivier. Ook hier is daar reeds 'n Gröning gemeenskap gestig. Die oorsaak daarvoor was die genesing van 'n hele aantal mense. Ook hier het ek ervaar wat ek reeds voorheen in verskeie plekke in Schleswig-Holstein gesien het, soos Augsburg, Hameln, Wien, Plochingen en andere: Mense het opgestaan en my van hulle siektes vertel. Hulle noem die dokters wat hulle behandel het. Hulle vertel van hulle genesing te danke aan Gröning. En altyd was hulle bereid om dit onder eed te bevestig.
'Reeds as baba was beide my heupgewrigte uit potjie', vertel die vyftigjarige Julie Prohnert uit Hannover. 'Later kon ek slegs met krukke loop. Die dokter kon my lyding slegs verlig. Toe ek 'n voordrag van mnr Gröning hoor, ondervind ek 'n sterk reaksie. My rug, wat reeds heeltemal kromgetrek was, het weer reguit geword. Ek kon weer loop. Ek het geen terugslae meer gehad nie...'
'Ek het gewrigsrumatiek gehad en was voortdurend gepla met uitslag en absesse. Mnr Gröning het my daarvan bevry,' sê Wilhelm Gabbert uit Hameln.
'My lyding aan gal kon slegs deur morfien draaglik gemaak word,' berig Kurt Severit uit Evestorf. 'Te danke aan Bruno Gröning is ek van hierdie siekte bevry.'
'Ek het hoë bloedsuiker gehad,' berig Robert Thies uit Springe. 'Nog meer bedreigend was hartversaking. Beide kwale is vandag geen kwelling vir my meer nie. Daarvoor het ek Bruno Gröning om te bedank.'
Hierdie lys kan nog verder uitgebrei word. Dit was mense van alle ouderdomme wat my vertel het, mans, vrouens en kinders. Baie siektes is genoem, beginnende by hoofpyn, deur senuweeontsteking, heupjig, nier en galblaas probleme, tot hartversteurings en verlamming.
Maar daar was nog iets anders wat my diep getref het. Vrymoediglik vertel heelwat van die toehoorders dat hulle deur Gröning 'n innerlike verandering ondergaan het. Dienajaag van sukses en 'n egoïstiese houding het plek gemaak vir innerlike rus, aanvaarding en gemeenskapdienende denke."
Eie vertroue maak suksesvolle genesing my elke mens moontlik
Dr. Horst Mann verder: "By al hierdie gesprekke met mense wat deur Bruno Gröning genees is, het een vraag al sterker na vore getree. Was die genesing by enigiemand of meer nog, by enige siekte moontlik? Waar was die grense van die krag wat van Gröning uitgegaan het? Was daar nie ook gevare daaraan verbonde nie? [...]
By my laaste besoek stel ek hierdie vraag aan hom. 'Ek kan, en wil geen mens dwing nie,' antwoord hy. 'As iemand hom afsluit en nie die bereidwilligheid in hom omdra om die krag te laat werk nie, dan ontbreek die bereidheid ook by my om in te gryp. Ek vra hierdie mense slegs om die grendel van die bose te ontsluit, wat die heil verhinder.'
Ek het nog 'n vraag gehad: 'Elke siekte is op 'n ander manier gevaarlik', sê ek. 'Veronderstel 'n swaar sieke, deur 'n aantal dokters reeds opgegee, ontbied u deur middel van 'n dokter wat nog nie opgegee het nie. Sou u kon help?'
'Ja', sê Gröning. Hy sê dit sonder huiwering. 'As 'n sieke daaraan glo en sy dokter vertrou, sal sukses nie uitbly nie. Die gesamentlike vertroue sal in die sieke ondenkbare kragte opwek. Dikwels kom die sukses juis die vinnigste daar waar die pasiënt uitvertwyfeling na die laaste grashalm gryp.'"